Retningslinjer for ansøgning til Eqqumiitsuliornermut Aningaasaateqarfik

Regelgrundlag for retningslinjerne er Inatsisartutlov nr. 11 af 6. juni 2016 om kunstnerisk virksomhed, Selvstyrets bekendtgørelse nr. 43 af 13. august 2021 om Grønlands Kunstfond samt Selvstyrets nr. 75 af 21. december 2021 om bekendtgørelse om tilskud til kunstnerisk virksomhed.

## Kapitel 1

### Tilskudsberettiget

1. Tilskud kan ydes til:
	1. Kunstneres udøvelse, udvikling og produktion af kunstnerisk virksomhed og formidling heraf, og
	2. virksomheder, institutioner, organisationer og lignende i forbindelse med udstilling og formidling i øvrigt af kunstnerisk virksomhed i Grønland og grønlandsk kunst i udlandet.
2. Tilskud til kunstneres udøvelse af kunstnerisk virksomhed og formidling heraf, jf. § 1, nr. 1, ydes til kunstnere, der på ansøgningstidspunktet har fast bopæl i Grønland.
3. Tilskud til udstilling og formidling i øvrigt af kunstnerisk virksomhed i Grønland og grønlandsk kunst i udlandet, jf. § 1, nr. 2, ydes til virksomheder, institutioner, organisationer og lignende, der har hjemsted i Grønland.

## Kapitel 2

### Tilskudsformer

1. Tilskud ydes efter ansøgning til ansøgere i form af:
	1. Projekttilskud, jf. § 5.
	2. Arbejdslegat, jf. § 6.
	3. Garanti for tilskud, jf. § 7.
2. Ved et projekttilskud forstås tilskud til en aktivitet, der afvikles over en afgrænset periode, og som har et konkret mål eller slutresultat.
Stk. 2. Projekttilskud kan ydes til projekter, der gennemføres inden for 5 år fra ansøgningstidspunktet.
3. Ved et arbejdslegat forstås tilskud til en arbejdsproces eller et kunstnerisk forløb.
Stk. 2. Et arbejdslegat ydes med et fast månedligt beløb for en afgrænset periode. Departementet for Kultur kan fastsætte et maksimum for det månedlige beløb og for den afgrænsede periode.
Stk. 3. Et arbejdslegat kan ikke ydes til kunstnere, der i legatperioden samtidig oppebærer lønindkomst ved fuldtidsbeskæftigelse eller modtager offentlige midler, der fuldt ud tilsigter at dække leveomkostninger.
4. Ved garanti for tilskud forstås, at tilskud udbetales, hvis vilkår i forbindelse med tilskudstildelingen er opfyldt.
5. Der kan ikke ydes tilskud til:
	1. Aktiviteter, der må forventes at kunne afholdes inden for ansøgerens almindelige budget.
	2. Aktiviteter der allerede er igangsat ved ansøgningsfristen, medmindre der er tale om refusion.
	3. Etablering og drift af hjemmesider.
	4. Uddannelser og kurser.
	5. Køb af værktøj, redskaber, instrumenter, inventar, pc og software, jf. dog stk. 2
	6. Genudgivelser, herunder bøger og cd’er.
	Stk. 2. Tilskud kan ydes til køb af værktøj og redskaber, hvis dette er af afgørende betydning for produktion eller udførelse af værket.

## Kapitel 3

### Ansøgningsprocedure

1. Ansøgning om tilskud indgives på et elektronisk ansøgningsskema på (hjemmeside)
2. Ansøgningerne skal sendes inden fristerne:
	1. 1. februar
	2. 1. maj
	3. 1. august
	4. 1. november

## Kapitel 4

### Regnskab, revision samt bortfald af og tilbagebetaling af tilskud

1. Modtagere af projekttilskud skal til Eqqumiitsuliornermut Aningaasaateqarfik indsende et underskrevet regnskab for tilskuddets anvendelse senest 3 måneder efter projektets gennemførelse.
2. For et projekttilskud under kr. 150.000 er der ikke krav om revision. Et regnskab underskrevet af tilskudsmodtager er tilstrækkeligt. Med sin underskrift står tilskudsmodtager inde for, at regnskabet er korrekt, at tilskudsmodtager har udvist skyldige økonomiske hensyn, og at tilskuddet er brugt til formålet.
Stk. 2. Hvis tilskudsmodtager af et projekttilskud på under kr. 150.000 har modtaget tilskud fra en eller flere andre tilskudsgivere, skal tilskudsmodtager fremsende dokumentation herfor til administrator.
Stk. 3. Regnskabet skal være revideret af en statsautoriseret eller registreret revisor, hvis der er modtaget mindst kr. 150.000 i tilskud.
3. Bevilgede tilskud kan kræves helt eller delvist tilbagebetalt, hvis:
	1. Tilskudsmodtageren ikke længere opfylder betingelserne for at kunne modtage tilskud.
	2. Tilskudsmodtageren ikke efterkommer eventuelle vilkår for tilskudsbevillingen.
	3. Ansøger har afgivet urigtige oplysninger.
	4. Tilskudsmodtager har nægtet at fremsende relevante oplysninger, herunder regnskab.
4. Eqqumiitsuliornermut Aningaasaateqarfik kan til enhver tid anmode modtageren af tilskuddet om at fremsende relevante oplysninger vedrørende den aktivitet, der er bevilget tilskud til.

## Kapitel 5

### Ikrafttrædelsesbestemmelse

1. Retningslinjerne træder i kraft den 1. januar 2022

Stk. 2 Ansøgning om refusion af musikproduktionsomkostninger for 4. kvartal i 2021 skal indgives senest den 1. februar 2022.

Stk. 3 Første ansøgning til arbejdslegater i 2022 kan indgives 15. januar 2022.

Eqqumiitsuliornermut Aningaasaateqarfik, den 29. december 2021

Julia Pars

Formand for Eqqumiitsuliornermut Aningaasaateqarfik